CELEX: 31981R3550
Language: el
Date: 1981-12-03
Title: Κανονισμός (EOK) αριθ. 3550/81 τού Συμβουλίου τής 3ης Δεκεμβρίου 1981 περί τροποποιήσεως τού κανονισμού (EOK) αριθ. 1180/77 περί τής εισαγωγής στήν Κοινότητα ορισμένων γεωργικών προϊόντων καταγωγής Τουρκίας (1981/82)

Avis juridique important

|

31981R3550

Κανονισμός (EOK) αριθ. 3550/81 τού Συμβουλίου τής 3ης Δεκεμβρίου 1981 περί τροποποιήσεως τού κανονισμού (EOK) αριθ. 1180/77 περί τής εισαγωγής στήν Κοινότητα ορισμένων γεωργικών προϊόντων καταγωγής Τουρκίας (1981/82)  

Επίσημη Εφημερίδα αριθ. L 356 της 11/12/1981 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 3550/81 ΤΟΥ ΣΥΜΒΟΥΛΙΟΥ  της 3ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 1180/77 περί της εισαγωγής στην Κοινότητα ορισμένων γεωργικών προϊόντων καταγωγής Τουρκίας (1981/82)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 113,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το παράρτημα IV της αποφάσεως αριθ. 1/77 του Συμβουλίου Συνδέσεως ΕΟΚ - Τουρκίας περί των νέων παραχωρήσεων κατά την εισαγωγή τουρκικών γεωργικών προϊόντων στην Κοινότητα προβλέπει ότι το πρόσθετο ποσό το οποίο πρέπει ενδεχομένως να αφαιρεθεί από την εισφορά που εφαρμόζεται κατά την εισαγωγή στην Κοινότητα μη εξευγενισμένου ελαιολάδου της διακρίσεως 15.07 Α Ι του Κοινού Δασμολογίου, καταγωγής Τουρκίας, καθορίζεται, για κάθε έτος εφαρμογής, με ανταλλαγή επιστολών μεταξύ της Κοινότητος και της Τουρκίας·  ότι ο κανονισμός (ΕΟΚ) αριθ. 1180/77 (3), όπως τροποποιήθηκε τελευταία από τον κανονισμό (ΕΟΚ) αριθ. 2923/79 (4), έθεσε σε εφαρμογή την προαναφερθείσα απόφαση, ιδίως όσον αφορά το ελαιόλαδο·  ότι τα συμβαλλόμενα μέρη συμφώνησαν, με ανταλλαγή επιστολών, να καθορίσουν το εν λόγω πρόσθετο ποσό σε 10,88 ECU ανά 100 χιλιόγραμμα για την περίοδο από 1 Νοεμβρίου 1981 έως 31 Οκτωβρίου 1982·  ότι πρέπει να τροποποιηθεί ανάλογα το άρθρο 9 του κανονισμού (ΕΟΚ) αριθ. 1180/77,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 9 παράγραφος 1 υπό β του κανονισμού (ΕΟΚ) αριθ. 1180/77 αντικαθίσταται από το ακόλουθο κείμενο:  «β) κατά ένα ποσό ίσο με εκείνο του ειδικού φόρου κατά την εξαγωγή που εισπράττεται από την Τουρκία για το έλαιο αυτό, εντός του ορίου των 10,88 ECU ανά 100 χιλιόγραμμα, του ποσού αυτού προσαυξανομένου κατά 10,88 ECU ανά 100 χιλιόγραμμα από 1 Νοεμβρίου 1981 έως 31 Οκτωβρίου 1982.»  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Δεκεμβρίου 1981.  Για το Συμβούλιο  Ο Πρόεδρος  T. KING  (1) ΕΕ αριθ. C 291 της 12. 11. 1981, σ. 12.  (2) ΕΕ αριθ. C 287 της 9. 11. 1981, σ. 103.  (3) ΕΕ αριθ. L 142 της 9. 6. 1977, σ. 10.  (4) ΕΕ αριθ. L 333 της 27. 12. 1979, σ. 14.